Z A P I S N I K
11. sjednice Vijeća Mjesnog odbora Markuševec,
održane u petak, 22. travnja 2022. 
u prostorijama DD Markuševec, Zagreb, Trg sv. Šimuna 5
s početkom u 17:00 sati



NAZOČNI ČLANOVI VIJEĆA:
Tomislav Antolović, Josip Kobasić, Marko Đukić, Brankica Habijanec, Lobel Machala, Nenad Cebić, Antonio Grivić.

NENAZOČNI ČLANOVI VIJEĆA:
Nitko.

OSTALI NAZOČNI:
Nitko.

Predsjedava: Tomislav Antolović, predsjednik Vijeća
Zapisnik vodi: Brankica Habijanec
Predsjednik usvaja Zapisnik 10. sjednice Vijeća održane 28. ožujka 2022. na temelju jednoglasnog slaganja svih prisutnih vijećnika, te otvara 11. sjednicu Vijeća Mjesnog odbora Markuševec.



D N E V N I   R E D

1. NK Prigorje – uređivanje i održavanje – rasprava i donošenje zaključka
2. Tekuća problematika
3. Pitanja, prijedlozi i obavijesti


Ad.1. NK Prigorje – uređivanje i održavanje – rasprava i donošenje zaključka

Na prijedlog Tomislava Antolovića pokrećemo raspravu o značaju NK Prigorja za zajednicu te o njegovom uređenju i održavanju. Sadašnji teren je neravna zemlja koju su vremenski uvjeti učinili nekvalitetnim i nesigurnim za sport. NK Prigorje želi umjetnu travu na svom terenu. NK Prigorje je nogometni klub koji okuplja stotinu djece sa lokalnog područja. Mjesto je to koje indirektno utječe na budućnost djece koja tamo dolaze. 
Rasprava o uređenju, točnije o postavljanju umjetne trave, je pokrenuta još prije 2 godine no zbog imovinsko-pravnih odnosa koji nisu rješeni je prestala. Za apliciranje na Fondove EU potrebno je imati suglasnost svih vlasnika parcela o namjeni, ali je područje vlasništvo više sudionika; Crkve, OŠ Markuševec i privatnih vlasnika.
Vijećnici MO Markuševec održati će službeni sastanak sa Župnikom s kojim će raspraviti o daljnjim koracima koji bi trebali dovesti do suglasnosti od strane Kaptola.


Prijedlog vijećnika MO Markuševec je da Grad Zagreb preuzme inicijativu te pomogne u dijalogu.
Molimo da se rasprava o uređenju i održavanju NK Prigorja stavi na dnevni red nadolazeće sjednice Gradske četvrti Podsljeme.

Molimo Područni gradski ured i Gradsku četvrt Podsljeme da nas obavijeste povratnim očitovanjima o ovoj točki dnevnog reda.


A.d.2.  Tekuća problematika

1. Traži se javna rasvjeta – Hamići (do 12A).
2. Štefanovec 53A – uređenje ceste i vodovoda.
3. Ferenčaki Gornji 9A – ponovljeno traženje uređenja ceste zbog slivnih voda koje se u obilnoj količini nakupljaju nakon padalina. Moli se sanacija odvoda.
4. Potrebno je sanirati potencijalnu opasnost koju uzrokuje potrgana, poluviseća metana ograda pored Doma zdravlja i DV u Brežovanki. Problem je prijavljen nadležnom Domu zdravlja no do sada ugroza još postoji. 
5. Ponavljamo zahtjev za sanacijom ležećeg policajca/uspornika na Markuševečkoj cesti 173. Dijelovi uspornika su se pomaknuli te stvaraju potencijalnu opasnost u prometu.
6. Vijećnici ponavljaju zahtjev da se uredi prilaz invalidima kod spajanja Bibekovog brega na Markuševečku cestu. Potrebno je nivelirati nogostup za lakši pristup invalidnim osobama. Zahtjev unesen u zapisnik 7. sjednice 2021.godine.

[bookmark: _GoBack]
A.d. 3. Pitanja, prijedlozi i obavijesti 

1. Zahtjev za uspornikom prometa na cesti Štefanovec, kod autobusne stanice Miroševečina -T. Antolović pročitao obavijest iz Gradskog ureda za obnovu, izgradnju, prostorno uređenje, graditeljstvo, komunalne poslove i promet kojim se odbija suglasnost za postavljanjem uzdignute plohe kod autobusne stanice Miroševečina te se predlaže postavljanje 2 (dvije) uzdignute plohe, sjeverno i južno od zone autobusne stanice. 
Vijećnici MO Markuševec se slažu i daju suglasnost za postavljanjem uspornika prometa radi sigurnosti građana kod prijelaza prema/sa autobusne stanice, no umjesto uzdignutih plahu predlažu da se napravi ugibalište za autobusnu stanicu, tamo je to moguće izvesti, i/ili postavljanje svjetlosnih uspornika za promet.

2. Vijećnici MO Markuševec mole povratnu informaciju kada počinju radovi na kružnom toku u centru Markuševec te u kojoj je fazi realizacija cijeloga projekta.

3. T. Antolović obavještava da je komunikacija sa Gradskim grobljem u tijeku. Sanacija spomenika i postavljanje centralnog križa je dogovoreno u 2020. godini, na početku 2022. dogovoreno je da će radovi do Uskrsa 2022. biti obavljani. Sada ponovno tražimo sastanak sa novim direktorom Gradskih groblja s kojim ćemo potvrditi sve dogovoreno i definirati rokove. 

 
Dovršeno u 17:40 sati.

KLASA: 024-08/22-003/860
URBROJ: 251-13-11-2-22-2
U Zagrebu, 22. travnja 2022.

Zapisničarka: 
Brankica Habijanec

